JayJayThrowThrow/commonwealth-wiki-mix huggingface dataset:
युवराजसिंह

युवराज सिंग (जन्म १२ डिसेंबर १९८१) हा भारतीय क्रिकेट संघातील एक प्रमुख डावखूरा फलंदाज आहे. माजी वेगवान गोलंदाज आणि पंजाबी अभिनेते योगराजसिंग हे युवराज सिंगचे वडील आहेत. २००० सालापासुन तो भारतीय एकदिवसीय क्रिकेट संघाचा सदस्य आहे. २००३ मध्ये त्याने पहिला कसोटी सामना खेळला. २००७ ते २००८ पर्यंत तो भारतीय एकदिवसीय संचाचा उपकर्णधार होता. २०११ च्या क्रिकेट विश्वचषकात त्याला मालिकावीर म्हणून घोषित केले होते.

२०११ मध्ये त्याला त्याच्या डाव्या फुफ्फुसाचा एक कर्करोगाच्या गाठीचे निदान झाले आणि इनडियनॅपलिस मध्ये बोस्टन मध्ये कर्करोग संशोधन संस्था तसेच वैद्यक सुविधा येथे केमोथेरपीच्या उपचार करून घेतला. मार्च २०१२ मध्ये युवराजला केमोथेरपीच्या तिसऱ्या आणि अंतिम चक्र पूर्ण केल्यानंतर हॉस्पिटलमधुन मुक्त करण्यात आले आणि एप्रिल महिन्यात तो भारतामध्ये परत आला. राष्ट्रपती प्रणव मुखर्जी यांनी सन २०१२ मध्ये युवराज सिंहला भारतातील दुसऱ्या सर्वोच्च क्रीडा अर्जुन पुरस्कार बहाल केला. न्यूझीलॅंड विरुद्ध् टि-२० सामन्यात सप्टेंबर महिन्यात तो क्रिकेटमध्ये पुन्हा परतला. क्रिकेटमध्ये यशस्वी खेळाडू म्हणून दबदबा असलेला युवराज आपल्या वादग्रस्त विधानांनीही चर्चेत राहिला आहे. रोहित शर्माशी इन्स्टाग्रामवर चॅट करताना युझवेंद्र चहलविषयी जातीविषयक टिप्पणीमुळे तो वादात सापडला होता. त्यामुळे त्याला माफीही मागावी लागली होती.
वैयक्तिक जीवन

युवराज हा जट सिख परिवारातून येतो. योगराज सिंग आणि शबनम सिंग हे त्याचे आई-वडिल. त्याचे आई-वडिल घटस्फोटित आहेत. युवराज त्याच्या आई सोबत राहतो. टेनिस आणि रोलर स्केटिंग बालपणामध्ये युवराजच्या आवडत्या क्रीडा होत्या.आणि दोन्ही खेळात तो चांगला होता.त्याने राष्ट्रीय U१४ रोलर स्केटिंग स्पर्धा जिंकली आहे. त्याच्या वडिलांनी त्याचे पदक फेकून दिले आणि स्केटिंग विसरून क्रिकेट वर लक्ष केंद्रित करण्यासाठी त्याला सांगितले. ते प्रत्येक दिवस युवराजचे प्रशिक्षण घेई. त्याने चंदीगड मध्ये डि.ए.व्हि. सार्वजनिक शाळेत शिक्षण घेतले. युवराजने बालकलाकार म्हणून सुद्धा काम केले आहे.

सप्टेंबर १९ २००७ रोजी ट्‌वेंटी-२० क्रिकेटमध्ये इंग्लंड विरुद्ध खेळताना जोहान्सबर्ग येथे एकाच षटकात सहा षटकार मारण्याची कामगिरी युवराज सिंगने केली. अशी कामगिरी करणारा तो पहिलाच क्रिकेट खेळाडू ठरला. त्याने क्रिकेटच्या इतिहासातील सर्वाधिक वेगवान अर्धशतक नोंदविताना पन्नास धावा करण्यासाठी फक्त १२ चेंडू घेतले.

आईपीएल २०१६ पासून संनराईजर्स हैद्राबादच्या टीम मध्ये​ तोे खेळत आहे.

इंग्लंड विरुद्ध खेळताना त्याने एकदिवसीय सामन्यामध्ये त्याच्या वैयक्तिक सर्वाधिक धावा काढल्या.


वर्ग:भारतातील पुरुष क्रिकेट खेळाडू
वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:पंजाबी व्यक्ती
वर्ग:पद्मश्री पुरस्कारविजेते
वर्ग:२०११ विश्वचषक सामन्यांतील क्रिकेट खेळाडू
वर्ग:२००७ विश्वचषक सामन्यांतील क्रिकेट खेळाडू
वर्ग:भारताचे विश्वचषक सामन्यांतील क्रिकेट खेळाडू
वर्ग:अर्जुन पुरस्कारविजेते
अनिल कुंबळे

एकाच डावात १० बळी घेण्याचा पराक्रम करणारा कसोटी क्रिकेटच्या इतिहासातला दुसरा खेळाडू. भारताकडून सर्वाधिक बळींचा विक्रम अनिल कुंबळेच्या नावावर आहे.
कसोटी क्रिकेट कारकीर्द
एकदिवसीय क्रिकेट कारकीर्द

वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:भारतीय क्रिकेट संघाचे नायक
वर्ग:रॉयल चॅलेंजर्स बंगलोर माजी खेळाडू
वर्ग:भारतीय कसोटी क्रिकेट कर्णधार
वर्ग:अर्जुन पुरस्कारविजेते
वर्ग:पुरुष चरित्रलेख
झहीर खान

झहीर खान ( जन्म: ७ ऑक्टोबर १९७८, श्रीरामपूर, महाराष्ट्र) हा भारतीय क्रिकेट संघातील एक प्रमुख डावखुरा वेगवान गोलंदाज होता.
पुर्वायुष्य

झहीर खान याचे नाव पाकिस्तानचा क्रिकेट खेळाडू झहीर अब्बास यांच्या नावावरून ठेवण्यात आले. त्याचे टोपण नाव जॅक असे आहे. तो कपिलदेव नंतरचा सर्वात यशस्वी गोलंदाज आहे. झहीर खान हा मध्यम वर्गीय कुटुंबातील आहे. त्याच्या वडिलांचे नाव बख्ख्तीयार खान असे असून ते फोटो ग्राफर आहेत. त्याच्या आईचे नाव झकिया खान असून त्या शिक्षिका आहेत. बॉलीवूड मधील प्रसिद्ध चित्रपट अभिनेत्री सागरिका घाटगे ही झहीर खानची पत्नी आहे. झहीर खानला दोन भावंड आहेत. झहीरच्या क्रिकेट श्रेत्रातील कारकिर्दीस २००० साली सुरुवात झाली. जेव्हा तो पुढील शिक्षणासाठी मुंबईला गेला तेव्हा तेथे क्रिकेट क्लब मध्ये जाणे सुरू केले. झहीर खान हा डावखुरा गोलंदाज असून तो कसोटी क्रिकेट मधील ११ व्या क्रमांकावर फलंदाजीस येऊन सर्वात जास्त धावा काढणारा फलंदाज आहे.
बाह्य दुवे

*

खान, झहीर
खान, झहीर
खान, झहीर
वर्ग:२०११ विश्वचषक सामन्यांतील क्रिकेट खेळाडू
वर्ग:खेळातील पद्मश्री पुरस्कारविजेते
गौतम गंभीर

इवलेसे|गौतम गंभीर
गौतम गंभीर यांचा जन्म १४ ऑक्टोबर १९८१ रोजी झाला होता. त्याचे वडील दीपक गंभीर हे कापड व्यापारी असून आईचे नाव सीमा आहे. गौतमला एकता नावाची एक छोटी बहीण आहे, जी त्याच्यापेक्षा दोन वर्षांनी लहान आहे. त्यांच्या जन्माच्या केवळ १८ दिवसानंतर, आजोबा आणि आजी त्यांना वाढवण्यासाठी त्यांच्याबरोबर घेऊन गेले आणि तेव्हापासून ते एकत्र आहेत. गंभीरने वयाच्या दहाव्या वर्षी क्रिकेट खेळायला सुरुवात केली. त्यांनी मॉर्डन स्कूल, नवी दिल्ली आणि नंतरचे शिक्षण हिंदू कॉलेजमध्ये पूर्ण केले. ते ९० च्या दशकात आपल्या काका पवन गुलाटी यांच्या घरी राहत होते आणि त्यांना आपला गुरू मानतात. कोणत्याही महत्त्वाच्या सामन्यापूर्वी अनेकदा ते त्याला कॉल करतात. त्यांना दिल्लीच्या लाल बहादूर शास्त्री अकॅडमीचे राजू टंडन आणि संजय भारद्वाज यांनी प्रशिक्षित केले. २००० साली त्यांची बेंगळुरू मध्ये राष्ट्रीय क्रिकेट अकादमीसाठी निवड झाली.
कारकीर्द

गौतम गंभीर हा डाव्या हाताचा सलामीवीर फलंदाज आहे जो दिल्लीकडूनही घरगुती क्रिकेट खेळतो आणि आयपीएल संघ कोलकाता नाइट रायडर्सचा कर्णधारही आहे. २००३ मध्ये त्याने बांगलादेशविरुद्ध एकदिवसीय क्रिकेटमध्ये पदार्पण केले आणि त्यानंतरच्याच वर्षी त्याने ऑस्ट्रेलियाविरुद्ध पहिला कसोटी सामना खेळला. २०१० ते २०११ दरम्यान त्याने इंटरनॅशनल सामन्यांमध्ये भारतीय आंतरराष्ट्रीय क्रिकेट संघाचे नेतृत्वही केले आहे, त्याच्या नेतृत्वात भारताने ६ सामन्यांत ६ सामने जिंकले. २००७ वर्ल्डकपच्या दोन्ही फायनल्समध्ये भारताने जिंकलेला २००७ वर्ल्ड टी २० (५४ चेंडूत ७५ धावा) आणि २०११ क्रिकेट विश्वचषक (११२ चेंडूत ९७ धावा) महत्त्वपूर्ण खेळी खेळल्या.

२००८ मध्ये त्यांना भारताचा दुसरा सर्वोच्च क्रीडा पुरस्कार अर्जुन पुरस्काराने सन्मानित करण्यात आले. २००९ मध्ये आय.सी.सी. कसोटी क्रमवारीत तो जगातील नंबर एकचा फलंदाज ठरला. त्याच वर्षी त्याला आय.सी.सी. टेस्ट प्लेयर ऑफ द इयर पुरस्कारही देण्यात आला.
इंडियन प्रीमियर लीग (आय पी एल)

इंडियन प्रीमियर लीगच्या पहिल्या खेळाडूंच्या लिलावात एक वर्षासाठी दिल्ली डेअरडेव्हिल्स फ्रॅंचायझीने गंभीरची निवड केली होती, ज्याची किंमत $ ७२५,००० अमेरिकन डॉलर्स आहे. त्याने पहिल्या सामन्यात १४ सामन्यांत ५३४ धावा करून दुसऱ्या सर्वाधिक धावा केल्या. २०१० च्या आयपीएल हंगामात त्याला दिल्ली डेअरडेव्हिल्सचा कर्णधार म्हणून बढती देण्यात आली. स्पर्धेच्या शेवटी दिल्ली डेअरडेव्हिल्सचा तो एकमेव खेळाडू होता जो आयपीएलमध्ये १०००हून अधिक धावा करू शकला.

२०११ च्या आयपीएलच्या लिलावात गंभीरला सर्वाधिक पसंती देण्यात आली होती. त्याने कोलकाता नाईट रायडर्सकडून २.४ दशलक्ष डॉलर्सची बोली लावली आणि आयपीएलच्या इतिहासातील सर्वाधिक मानधन घेणारा क्रिकेट खेळाडू ठरला. त्यानंतर त्याला संघाचा कर्णधार म्हणून नेमण्यात आले. गंभीरच्या नेतृत्वात कोलकाता नाईट रायडर्सने आयपीएलच्या प्लेऑफसाठी पात्रता मिळविली आणि चॅम्पियन्स लीग ट्वेंटी -२० मध्ये प्रथमच प्रवेश केला. अखेरीस त्याने चेन्नईच्या घरच्या मैदानावर चेन्नई सुपर किंग्जचा ५ गडी राखून पराभव करून चॅम्पियन्सला पहिले जेतेपद मिळवून दिले. गंभीर कोलकाता नाईट रायडर्सचा अग्रगण्य धावा करणारा खेळाडू आहे. त्याच मोसमात त्याने आपल्या संघाकडून एकूण नऊपैकी सहा अर्धशतके झळकावली आणि २००० धावांचा टप्पा पार करून स्पर्धेतील दुसऱ्या क्रमांकाची नोंद करणारा आयपीएल इतिहासातील दुसरा खेळाडू ठरला.


वर्ग:भारतातील पुरुष क्रिकेट खेळाडू
वर्ग:इ.स. १९८१ मधील जन्म
वर्ग:पुरुष चरित्रलेख
वर्ग:पूर्व दिल्लीचे खासदार
वर्ग:भारतीय जनता पक्षातील राजकारणी
संजय बांगर

इवलेसे
संजय बापूसाहेब बांगर (ऑक्टोबर ११, इ.स. १९७२;
गाव - भायाळा ता.पाटोदा जि.बीड, महाराष्ट्र - हयात) हा मराठी क्रिकेटखेळाडू असून भारतीय पुरुष क्रिकेट संघाकडून आंतरराष्ट्रीय कसोटी व एकदिवसीय सामने खेळलेला खेळाडू आहे. तो उजव्या हाताने फलंदाजी व मध्यमगती गोलंदाजी करणारा अष्टपैलू खेळाडू आहे.

संजय ने महाराष्ट्र व मुंबई क्रिकेट युवक संघांकडून खेळत कारकिर्दीस सुरुवात केली. इ.स. १९९३-९४ सालातील हंगामापासून तो रेल्वे संघाकडून राष्ट्रीय पातळीवरील स्पर्धांमध्ये सहभागी होऊ लागला. रेल्वे संघाला रणजी करंडक स्पर्धेच्या इ.स. २०००-२००१ हंगामात उपविजेतेपद व इ.स. २००१-२००२ हंगामात विजेतेपद मिळवून देण्यात त्याचा महत्त्वाचा वाटा होता. त्याच्या अष्टपैलू कामगिरीने त्या वर्षीच्या इंग्लंड दौऱ्यावर जाणाऱ्या भारतीय क्रिकेट संघात त्याची वर्णी लागली. भारताकडून संजय बांगरने 12 कसोटी आणि 15 एकदिवसीय सामन्यांत प्रतिनिधित्व केले आहे. त्याने 12 कसोटीत 470 धावा केल्या असून सात बळीही घेतले. तसेच झिम्बाब्वेविरुद्ध त्याने शतकी खेळी केली होती. 2002 साली यजमान इंग्लंडविरुद्धच्या सामन्यात 68 धावांची झुंजार खेळी करताना भारताचा माजी कर्णधार राहुल द्रविडसोबत 170 धावांची भागीदारी केली होती. 2003 झालेल्या विश्व करंडक स्पर्धेतील अंतिम फेरीत खेळणाऱ्या संघात प्रतिनिधित्व केले. संजय बांगर रेल्वेचा कर्णधार प्रतिनिधित्व केले आहे. १ जानेवारी, २०१३ आंतरराष्ट्रीय क्रिकेट स्तरावर सर्व प्रकारच्या क्रिकेटमधून भारताचा माजी क्रिकेट खेळाडू आणि रेल्वेचा कर्णधार संजय बांगरने निवृत्तीची घोषणा केली.
बाह्य दुवे

*


वर्ग:भारतातील पुरुष क्रिकेट खेळाडू
वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:इ.स. १९७२ मधील जन्म
वर्ग:डेक्कन चार्जर्स माजी खेळाडू
जवागल श्रीनाथ

जवागल श्रीनाथ (कन्नड: ಜಾವಗಲ್ ಶ್ರೀನಾಥ್; , म्हैसूर, कर्नाटक) हा एक निवृत्त भारतीय क्रिकेट खेळाडू व विद्यमान आय.सी.सी. सामनाधिकारी (Referee) आहे. तो आजवरच्या सर्वोत्तम द्रुतगती भारतीय गोलंदाजांपैकी एक मानला जातो. श्रीनाथने ६७ कसोटी सामन्यांमध्ये ३०.४९ च्या सरासरीने २३६ बळी तर २२९ एकदिवसीय सामन्यांमध्ये २८.०८ च्या सरासरीने ३१५ बळी घेतले. एकदिवसीय सामन्यांमध्ये ३००पेक्षा अधिक बळी घेणारा तो एकमेव द्रुतगती भारतीय गोलंदाज आहे.

श्रीनाथने १९९२, १९९६, १९९९ व २००३ ह्या चार क्रिकेट विश्वचषकांमध्ये सहभाग घेतला व एकूण ४४ बळी घेतले.
बाह्य दुवे

* क्रिकइन्फोवरील माहिती


वर्ग:भारतातील पुरुष क्रिकेट खेळाडू
वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:अर्जुन पुरस्कारविजेते
मे २६

ठळक घटना आणि घडामोडी

सोळावे शतक

सतरावे शतक

एकोणिसावे शतक

विसावे शतक

* १९८६ - युरोपमधील देशांनी युरोपीय संघाचा झेंडा स्वीकारला.
* १९९१ - लॉडा एर फ्लाइट ००४ हे बोईंग ७६७ प्रकारचे विमान हवेत असताना थ्रस्ट रिव्हर्सर लागल्याने थायलंडमध्ये पडले. २२३ ठार.
* १९९९ - भारत-पाकिस्तानमध्ये कारगिल युद्धाची सुरुवात.
एकविसावे शतक

* २०१४ - लोकसभा निवडणुकांमध्ये भारतीय जनता पक्षाला बहुमत मिळाले.
जन्म

* १४७८ - पोप क्लेमेंट सातवा.
* १५६६ - महमद तिसरा, ओट्टोमन सम्राट.
* १६६७ - आब्राम द म्वाव्र, फ्रेंच गणितज्ञ.
* १७९९ - अलेक्सांद्र पुश्किन, रशियन लेखक.
* १८६७ - टेकची मेरी, पंचम जॉर्जची राणी.
* १८८५ - राम गणेश गडकरी, मराठी नाटककार, विनोदकार आणि कवी.
* १९०२ - सदाशिव अनंत शुक्ल नाटककार व साहित्यिक
* १९०६ - बेंजामिन पिअरी पाल, भारतीय कृषी वैज्ञानिक व संशोधक.
* १९०७ - जॉन वेन, अमेरिकन अभिनेता.
* १९०८ - न्विन न्गॉक थो, दक्षिण व्हियेतनामचा पंतप्रधान.
* १९०९ - आदोल्फो लोपेझ मटियोस, मेक्सिकोचा राष्ट्राध्यक्ष.
* १९१२ - यानोस कादार, हंगेरीचा पंतप्रधान.
* १९४९ - हॅंक विल्यम्स जुनियर, अमेरिकन संगीतकार.
* १९६६ - झोला बड, दक्षिण आफ्रिकेची धावपटू.
मृत्यू

* २००० - प्रभाकर शिरुर, चित्रकार.
प्रतिवार्षिक पालन
बाह्य दुवे

मे २४ - मे २५ - मे २६ - मे २७ - मे २८ - (मे महिना)
भारताचे पंतप्रधान

भारताचे पंतप्रधान हे भारत देशामधील केंद्र सरकार चे प्रमुख व देशाच्या राष्ट्रपतीचे प्रमुख सल्लागार आहेत. पंतप्रधान, भारताच्या मंत्रीमंडळाचा व संसदेमधील बहुमत मिळालेल्या राजकीय पक्षाचा नेता आहे. भारत सरकारच्या कार्यकारिणी शाखेचा तो प्रमुख आहे.

पंतप्रधान बनणाऱ्या व्यक्तीला संसदेच्या लोकसभा व राज्यसभा ह्या दोन भवनांपैकी एकाचा सदस्य असणे बंधनकारक आहे. विद्यमान राष्ट्रपतीने नियुक्ती केलेला भारताचा पंतप्रधान देशामधील सर्वात बलाढ्य नेता समजला जातो. सरकारची स्थापना, मंत्रीमंडळाची निर्मिती, मंत्र्यांना पदे नियुक्त करणे इत्यादी महत्त्वाचे अधिकार पंतप्रधानाला आहेत. पंतप्रधानाचा मृत्यू अथवा राजीनाम्यानंतर मंत्रीमंडळ बरखास्त केले जाते.

नरेंद्र मोदी हे भारताचे विद्यमान पंतप्रधान आहेत.
मूळ

भारताला १९४७ साली [ ब्रिटिश भारत ]ब्रिटिश राजवटीपासून भारताचा स्वातंत्र्यलढा स्वातंत्र्य मिळाल्यानंतर भारताने युनायटेड किंग्डम ब्रिटनमधील संसदीय प्रजासत्ताक ह्या प्रकारच्या सरकारचे अंगीकरण केले. ह्यामध्ये राष्ट्रप्रमुखाला केवळ औपचारिक अधिकार असून बव्ह्ंशी महत्त्वाचे निर्णय पंतप्रधानाद्वारे घेतले जातात.
नियुक्ती

भारतामध्ये साधारणपणे दर पाच वर्षांनी लोकसभा निवडणुका घेतल्या जातात. ह्या निवडणुकांमध्ये लोकसभेमध्ये सर्वाधिक जागा मिळवणाऱ्या राजकीय पक्षाला भारताचे विद्यमान राष्ट्रपती सरकार स्थापनेचे आमंत्रण देतात. ह्या राजकीय पक्षामधील प्रमुख नेत्याची पक्षातर्फे पंतप्रधान म्हणून निवड केली जाते. सरकार स्थापन केल्यानंतर ठराविक काळामध्ये त्याला बहुमत सिद्ध करणे बंधनकारक आहे. ह्यासाठी सरकार स्थापन करणारा पक्ष इतर पक्षांचा पाठिंबा घेऊ शकतो.
पात्रता

भारताच्या संविधानाच्या ७५ व्या व ८४व्या कलमांनुसार पंतप्रधान बनण्यासाठी खालील पात्रता पूर्ण करणे आवश्यक आहे.
*भारत देशाचे नागरिकत्व
*लोकसभा अथवा राज्यसभेचा खासदार. सरकार स्थापनेच्या वेळेला जर ही अट पूर्ण झाली नसेल तर त्या व्यक्तीला ६ महिन्यांच्या आत खासदार पद मिळवावे लागते.
*लोकसभेचा सदस्य असल्यास किमान वय २५ वर्षे व राज्यसभेचा सदस्य असल्यास किमान वय ३० वर्षे.
*केंद्रीय सरकार, राज्य सरकार इत्यादी सरकारी कार्यालयामध्ये फायदा असलेल्या पदावर नसणे.
शपथ

पंतप्रधानपद ग्रहण करण्यापूर्वी पंतप्रधानाला राष्ट्रपतीच्या उपस्थितीमध्ये खालील शपथा घ्याव्या लागतात: (इंग्लिश मजकूर)
पदाची शपथ:


गुप्ततेची शपथ:
वेतन

पंतप्रधान व मंत्रीमंडळाचे वेतन संसदेद्वारे ठरवले जाते व त्यात वेळोवेळी बदल केले जातात. जुलै २०१२ मध्ये पंतप्रधानाचे मासिक वेतन ५०००० व भत्ते ह्यांची रक्कम एकूण १६०००० (१.६ लाख) इतकी आहे.
यादी
संदर्भयादी
बाह्य दुवे

*अधिकृत संकेतस्थळ


*
वर्ग:देशानुसार पंतप्रधान
वर्ग:लाल दुवे असणारे लेख
वर्ग:संदर्भांचे इंग्रजी-मराठी भाषांतर हवे
मे २७

ठळक घटना आणि घडामोडी

बारावे शतक

* ११५३ - माल्कम चौथा स्कॉटलंडच्या राजेपदी
चौदावे शतक

* १३२८ - फिलिप सहावा फ्रांसच्या राजेपदी
अठरावे शतक

* १७०३ - झार पीटर द ग्रेटने सेंट पीटर्सबर्ग शहराची स्थापना केली
एकोणिविसावे शतक

* १८१२ - ला कोरोनियाची लढाई.
* १८१३ - १८१२ चेयुद्ध - अमेरिकेच्या सैन्याने फोर्ट जॉर्ज किल्ला जिंकला.
* १८८३ - अलेक्झांडर तिसरा, रशियाच्या झारपदी.
* १८९६ - अमेरिकेच्या सेंट लुईस शहरात एफ.४ टोर्नेडो. २५५ ठार.
विसावे शतक

* १९०५ - त्सुशिमाची लढाई.
* १९०७ - सान फ्रांसिस्को मध्ये प्लेगचा प्रादुर्भाव.
* १९२७ - फोर्ड मोटर कंपनीने मॉडेल टी कारचे उत्पादन बंद केले व मॉडेल ए तयार करणे सुरू केले.
* १९३० - न्यू यॉर्कमध्ये क्रायस्लर बिल्डिंग या ३१९ मीटर (१,०४६ फूट) उंचीची त्या काळची सगळ्यात उंच इमारतीचे उद्घाटन.
* १९३३ - न्यू डील - यु.एस. फेडरल सिक्युरिटीझ ऍक्ट हा कायदा लागू झाला. अमेरिकेतील सगळ्या कंपन्यांना फेडरल ट्रेड कमिशनकडे आपल्या समभागांची नोंदणी करणे सक्तीचे झाले.
* १९३७ - सान फ्रांसिस्को व मरिन काउंटीला जोडणारा गोल्डन गेट ब्रिज हा पूल पादचाऱ्यांना खुला झाला.
* १९३९ - डी.सी. कॉमिक्सने बॅटमॅनची पहिली चित्रकथा प्रकाशित केली.
* १९४० - दुसरे महायुद्ध-ले पॅरेडिसची कत्तल - रॉयल नॉरफोक रेजिमेंटच्या ९९ सैनिकांच्या व्यक्तीने शरणागती पत्करल्यावर जर्मन सैनिकांनी त्यातील ९७ सैनिकांना ठार मारले.
* १९४१ - दुसरे महायुद्ध - अमेरिकेच्या राष्ट्राध्यक्ष रूझवेल्टने आणीबाणी जाहीर केली.
* १९४१ - दुसरे महायुद्ध - जर्मनीच्या बिस्मार्क या बलाढ्य युद्धनौकेला जलसमाधी. २,१०० खलाशी व सैनिक ठार.
* १९५८ - एफ.४ फॅंटम या विमानाचे प्रथम उड्डाण.
* १९६० - तुर्कस्तानमध्ये लश्करी उठाव. राष्ट्राध्यक्ष सेलाल बयारची उचलबांगडी.
* १९६७ - ऑस्ट्रेलियाने स्थानिक ऍबोरिजिन लोकांना लोकसंख्यागणनेत मोजण्याचे ठरवले.
* १९७१ - पश्चिम जर्मनीच्या वुप्पेर्टाल शहराजवळ रेल्वे अपघात. ४६ ठार, २५ जखमी.
* १९७५ - इंग्लंडच्या ग्रासिंग्टन शहराजवळ बसला अपघात. ३२ ठार.
* १९८० - ग्वांग्जुची कत्तल - दक्षिण कोरियाच्या सैन्याने ग्वांग्जु शहर घेतले. २०७ ठार.
* १९९५ - सुपरमॅनची भूमिका करणारा क्रिस्टोफर रीव कलपेपर, व्हर्जिनिया येथे घोडेसवारी करताना पडला व गळ्याखालील स्नायू वापरण्याची शक्ती गमावून बसला.
* १९९७ - जॅरेल, टेक्सास येथे एफ.५ टोर्नेडो २७ ठार.
* १९९९ - आंतरराष्ट्रीय न्यायालयाने हेग येथे स्लोबोदान मिलोसेविचवर कोसोवो मध्ये माणुसकीविरुद्ध अत्याचारांबद्दल गुन्हा दाखल केला.
एकविसावे शतक

* २००६ - जावाच्या योग्यकर्ता शहरात भूकंप. ६,६०० ठार.
जन्म

* १३३२ - डॉ. भालचंद्र वनाजी नेमाडे, कादंबरीकार, कवी, मर्मग्राही समीक्षक
* १९३८ - इब्न खल्दून, ट्युनिसीयाचा इतिहासकार
मृत्यू

* १९३५ - रमाबाई आंबेडकर, बाबासाहेब आंबेडकर यांच्या पत्नी
* १९६४ - पंडित जवाहरलाल नेहरू, भारताचे पहिले पंतप्रधान
* १९८६ - प्रा. अरविंद मंगरुळकर, संगीत समीक्षक आणि संस्कृतचे अभ्यासक
* १९९४ - तर्कतीर्थ लक्ष्मणशास्त्री जोशी, महाराष्ट्रातील थोर विचारवंत, संस्कृत पंडित, मराठी विश्वकोशाचे मुख्य संपादक
प्रतिवार्षिक पालन

* मातृ दिन - बॉलिव्हिया
* बाल दिन - नायजेरिया
बाह्य दुवे

----
मे २५ - मे २६ - मे २७ - मे २८ - मे २९ - (मे महिना)
सय्यद किरमाणी

इवलेसे

सय्यद किरमाणी हे भारतीय क्रिकेट संघात यष्टिरक्षक होते. भारतीय खेळपट्ट्यांवर फिरकी गोलंदाजीवर यष्टिरक्षण करताना त्यांना हेल्मेट वापरण्याची कधी गरजच भासली नाही.

किरमाणी यांनी प्रथम वर्गीय क्रिकेटमधील २७५ सामन्यांत ३६७ झेल व ११२ यष्टिचीत अशी कामगिरी नोंदविली. त्यांच्या नावावर एक कसोटी बळीही आहे.

फारूख इंजिनियर यांच्यानंतर किरमाणी यांनी भारतीय संघात यष्टिरक्षणाची जबाबदारी सांभाळली. १९७६मध्ये न्यू झीलंडविरुद्ध कसोटी पदार्पण करणाऱ्या किरमाणी यांनी भारताच्या बड्या स्पिनर्सच्या गोलंदाजीवर कठीण प्रसंगी नेटाने यष्टिरक्षण केले. आपल्या दशकभराच्या कारकिर्दीत त्यांची ऊर्जा आणि मैदानावरील वावर लक्षणीय असे. खालच्या क्रमांकावर फलंदाजीस येऊनही त्यांनी दोन कसोटी शतके झळकावली.

१९८१-८२मधील भारताच्या इंग्लंडविरुद्धच्या सलग तीन कसोटींमध्ये किरमाणी यांनी एकही बाय दिला नव्हता. १९८३ च्या वर्ल्डकपमध्ये टनब्रिज वेल्स येथील झिम्बाब्वेविरुद्धच्या लढतीत किरमाणी यांनी कपिल देवसह नाबाद १२६ धावांची महत्त्वपूर्ण भागीदारी रचली होती. त्यावेळी बलाढ्य समजल्या जाणाऱ्या वेस्ट इंडीजविरुद्धच्या सहाव्या कसोटीत किरमाणी यांनी सुनील गावसकर यांच्यासह नवव्या विकेटसाठी रचलेली नाबाद १४३ धावांची भागीदारीही खास ठरली होती. त्यावेळी गावसकर यांनी नाबाद २३६ धावा केल्या होत्या. तेव्हा एखाद्या भारतीयाने विंडीजविरुद्ध केलेली ती सर्वोच्च खेळी ठरली होती.
सय्यद किरमाणी यांच्या काही अन्य स्मरणीय खेळी

* ऑक्‍टोबर १९८३मध्ये नागपूर येथे भारत आणि पाकिस्तान यांच्यातील सामना अनिर्णित राहिला. औपचारिक ठरलेल्या पाकिस्तानच्या दुसऱ्या डावात किरमाणी यांनी हातातले ग्लोव्हज काढत गोलंदाजी केली. पाकिस्तानचा सलामीवीर अझीम हाफीज याचा त्रिफळा उडवून गोलंदाजीतील "बळी'ही मिळविला.
पुरस्कार

* भारतीय सरकारतर्फे सय्यद किरमाणी यांना १९८२मध्ये पद्मश्री पुरस्काराने गौरवण्यात आले होते. ते कर्नाटकचे उपकर्णधार होते, तसेच राष्ट्रीय निवड समितीचे अध्यक्षपदही त्यांनी भूषविले आहे.

यष्टिरक्षक सय्यद किरमाणी यांची कर्नल कोटारी कंकय्या नायडू सी.के. नायडू जीवनगौरव पुरस्कारासाठी निवड झाली आहे. ट्रॉफी आणि २५ लाख रुपये असे या पुरस्काराचे स्वरूप आहे.


किरमाणी, सय्यद
किरमाणी, सय्यद
वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:पद्मश्री पुरस्कारविजेते
वर्ग:अर्जुन पुरस्कारविजेते
भागवत चंद्रशेखर

भागवत सुब्रमण्य चंद्रशेखर (अनौपचारिकरित्या चंद्रा; जन्म १७ मे १९४५) हा एक भारतीय माजी क्रिकेट खेळाडू आहे जो लेग स्पिनर होता. लेगस्पिनर्सच्या शीर्षस्थानी मानले जाणारे चंद्रशेखर आणि इरापल्ली प्रसन्ना, बिशनसिंग बेदी आणि श्रीनिवासराघवन वेंकटराघवन यांनी भारतीय फिरकी चौकडीची स्थापना केली ज्याने १९६० आणि १९७० च्या दशकात फिरकी गोलंदाजीवर वर्चस्व गाजवले. अगदी लहान वयात पोलिओमुळे त्याचा उजवा हात सुकून गेला. सोळा वर्षांच्या कारकिर्दीत चंद्रशेखरने ५८ कसोटी सामने खेळून २९.७४ च्या सरासरीने २४२ विकेट्स घेतल्या. तो इतिहासातील केवळ दोन कसोटी क्रिकेट खेळाडूंपैकी एक आहे ज्यामध्ये एकूण धावांपेक्षा जास्त विकेट्स आहेत, दुसरा ख्रिस मार्टिन आहे.

चंद्रशेखर यांना १९७२ मध्ये पद्मश्रीने सन्मानित करण्यात आले. १९७२ मध्ये त्यांना विस्डेन क्रिकेटर ऑफ द इयर म्हणून घोषित करण्यात आले; २००२ मध्ये, त्यांना १९७२ मध्ये ओव्हल येथे इंग्लंडविरुद्ध ३८ धावांत सहा बळी घेतल्याबद्दल भारतासाठी "सर्वोत्कृष्ट गोलंदाजी कामगिरी" साठी विस्डेनचा पुरस्कार जिंकला. २००४ मध्ये त्यांना सी.के. नायडू जीवनगौरव पुरस्कार मिळाला, जो बीसीसीआयने माजी खेळाडूला दिलेला सर्वोच्च सन्मान आहे.
चंद्रशेखर,भागवत
वर्ग:भारताचे एकदिवसीय क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:अर्जुन पुरस्कारविजेते
लाला अमरनाथ

नानिक अमरनाथ भारद्वाज (प्रचलित नाव लाला अमरनाथ सप्टेंबर ११ १९११ - ऑगस्ट ५ २०००) हे भारतीय टेस्ट क्रिकेट खेळाडू होते. भारतीय क्रिकेट संघाकडून शतक ठोकणारे ते पहिले फलंदाज होते. त्यांनी त्यांच्या पहिल्याच सामन्यात शतकी खेळी केली. स्वतंत्र भारताच्या कसोटी संघाचे ते पहिले नायक होते. त्यांनी १९४७-४८ मध्ये झालेल्या ऑस्ट्रेलिया दौऱ्यात भारताचे नेतृत्व केले होते.

अमरनाथचा जन्म कपुरथला, पंजाब येथे झाला व बालपण लाहोर येथे गेले.


अमरनाथ,लाला
अमरनाथ,लाला
वर्ग:भारताचे कसोटी क्रिकेट खेळाडू
वर्ग:इ.स. १९११ मधील जन्म
वर्ग:इ.स. २००० मधील मृत्यू
विजय मर्चंट

विजयसिंग माधवजी मर्चंट तथा विजय माधवजी ठाकरसी (१२ ऑक्टोबर, इ.स. १९११ - २७ ऑक्टोबर, इ.स. १९८७) हे कडून दहा कसोटी सामने खेळलेले क्रिकेट खेळाडू होते. उजखोरा फलंदाज व उजखोरा मध्यमगती गोलंदाज असलेल्या मर्चंट यांनी इ.स. १९२९ ते इ.स. १९५१ दरम्यान मुंबईसाठी प्रथमश्रेणी सामने खेळले. त्यांची फलंदाजीची सरासरी ७१.६४ ही प्रथमश्रेणी क्रिकेट इतिहासातील डॉन ब्रॅडमननंतरची दुसरी सर्वोच्च सरासरी आहे.

त्यांनी आंतरराष्ट्रीय कारकिर्दीत दोन इंग्लंड दौरे केले ज्यामधे त्यांनी ४००० पेक्षा जास्ती धावा केल्या. इंग्लिश क्रिकेट खेळाडू सी.बी. फ्राय म्हणाला होता की "Let us paint him white and take him with us to Australia as an opener." त्यांचे भाऊ उदयसुद्धा प्रथमश्रेणी क्रिकेट खेळलेले आहेत.

क्रिकेट व्यतिरिक्त ते ठाकरसी ग्रुपच्या हिंदुस्तान स्पिनिंग व वीविंग मिल्सशी संलग्न होते.
कौटुंबिक माहिती

मर्चंट यांचा जन्म इ.स. १९११ मध्ये मुंबईमध्ये एका श्रीमंत घरात झाला.


वर्ग:भारतातील पुरुष क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:पोस्टाचे तिकीट असलेल्या व्यक्ती
बापू नाडकर्णी

रमेशचंद्र गंगाराम उर्फ बापू नाडकर्णी (एप्रिल ४ १९३३:नाशिक, महाराष्ट्र, भारत - २० जानेवारी, २०२०) येथे झाला. त्यांनी कसोटी सामन्यात पदार्पण १६ ते २१ डिसेंबर १९५५ रोजी विरुद्ध दिल्ली येथील सामन्यात केले. शेवटचा कसोटी सामना देखील ते न्यू झीलंड विरुद्ध ७ ते १२ मार्च १९६८ला ऑकलंड येथे खेळले.

बापू नाडकर्णी हरहुन्नरी खेळडू असूनही क्रिकेटच्या इतिहासात अजरामर झाले ते त्यांच्या गोलंदाजीच्या पराक्रमामुळे. त्यांच्या गोलंदाजीच्या अनेक कथा आणि किस्से प्रसिद्ध आहेत. बापू आपल्या गोलंदाजीत एकही वेळा चूक करीत नाहीत हिच सगळ्यात मोठी चूक ते करतात असे क्रिकेटचे पंडित म्हणत. प्रथम श्रेणी आणि कसोटी सामन्यातील त्यांची गोलंदाजीची आकडेवारी पाहिल्यावर अनेकांनी त्यांना सगळ्यात कमी धावा देणारे गोलंदाज म्हणून मानले आहे. खेळपट्टीवर एक नाणे ठेवून ओळीने ५० वेळा उडविणारे म्हणूनही बापू प्रसिद्ध आहेत. सन १९६०-६१ मध्ये पाकिस्तान विरुद्ध कानपूर येथील सामन्यात त्यांच्या गोलंदाजीचे पृथक्करण ३२ षटकात २४ निर्धाव २३ धावा ० बळी असे होते तर पुढील दिल्लीच्या सामन्याचे चित्र ३४-२४-२४-१ असे होते. इंग्लंड विरुद्ध १९६४ साली मद्रास येथे झालेल्या सामन्यातील त्यांची गोलंदाजीची आकडेवारी ३२-२७-५-० अशी होती. यातही बापूंनी २१ षटके सलगपणे निर्धाव टाकली आहेत आणि हा पराक्रम आजही त्यांच्याच नावावर आहे. त्यांनी कसोटी सामन्यात केवळ १.६७ धावा / षटक दिल्या तर प्रथम श्रेणीत १.६४ धावा / षटक आपल्या गोलंदाजीत मोजल्या.

१७ जानेवारी २०२०ला त्यांचा वयाच्या ८६व्या वर्षी मृत्यू झाला.
संदर्भ

वर्ग:भारतातील पुरुष क्रिकेट खेळाडू
वर्ग:भारताचे कसोटी क्रिकेट खेळाडू
वर्ग:इ.स. १९३३ मधील जन्म
वर्ग:इ.स. २०२० मधील मृत्यू
वर्ग:पुरुष चरित्रलेख
सी.के. नायडू

]]


कर्नल कोट्टारी कनकैया तथा सी.के. नायडू हे एक भारतीय क्रिकेट खेळाडू होते.
पुरस्कार

मुंबईतील बाँबे क्रिकेट क्लब ऑफ इंडिया (बीसीसीआय) ही संस्था दरवर्षी एका क्रिकेटला सी.के. नायडू जीवनगैरव पुरस्कार देते. हा पुरस्काराचे १९९४ सालापासूनचे मानकरी :-


* हेमचंद्र अधिकारी (१९९९)
* मोहिंदर अमरनाथ (२००९)
* लाला अमरनाथ (१९९४)
* पॉली उम्रीगर (१९९८)
* कपिल देव (२०१३)
* नरी काँट्रॅक्टर (२००७)
* सय्यद किरमाणी (२०१५)
* सुनील गावसकर (२०१२)
* गुंडाप्पा विश्वनाथ (२००८)
* सुभाष गुप्ते (२०००)
* चंदू बोर्डे (२००३)
* मन्सूर अली खान पतौडी (२००१)
* के.एन. प्रभू (१९९७)
* बेदी-चंद्रशेखर-प्रसन्‍ना-वेंकटराघव (संयुक्तपणे -२००४)
* भाऊसाहेब निंबाळकर (२००२)
* सय्यद मुश्ताक अली (१९९५)
* अजित वाडेकर (२०११)
* दिलीप वेंगसरकर (२०१४)
* [[सलीम दुराणी (२०१०)
* विजय हजारे (१९९६)


नायडू, सी. के.
नायडू, सी. के.
वर्ग:भारताचे कसोटी क्रिकेट खेळाडू
वर्ग:पोस्टाचे तिकीट असलेल्या व्यक्ती
अबेय कुरूविला

अबेय कुरूविला किंवा आबे कुरुविला (८ ऑगस्ट १९६८) हा १९९० च्या दशकाच्या मध्यातला एक माजी भारतीय वेगवान गोलंदाज आहे, जो त्याच्या ६ फूट ५ इंच (१.९६ मीटर) उंची आणि चांगल्या आंगकाठीसाठी प्रसिद्ध आहे.

तो चेंबूर,या मुंबईच्या उपनगरात वाढला. २००० मध्ये त्याने सर्व क्रिकेटमधून निवृत्ती घेतली आणि कोचिंग घेणे सुरू केले. कुरुविला यांनी आपल्या पदाचा राजीनामा दिला आहे. कुरुविला हे चेतन शर्मा यांच्या अध्यक्षतेखालील भारतीय वरिष्ठ निवड समितीचे सदस्य होते. तसेच ते पश्चिम विभागातील निवड समितीचे सदस्य होते. कुरुविलाच्या अचानक राजीनाम्याचे कारण ठरला तो बीसीसीआयचा नवीन नियम. या नियमानुसार, कोणताही निवडकर्ता ५ वर्षांपेक्षा जास्त काळ निवड समितीचा सदस्य राहू शकत नाही. आबे कुरुविला डिसेंबर २०२० मध्ये वरिष्ठ निवड समितीचे सदस्य झाले, पण त्यापूर्वी ते चार वर्षे कनिष्ठ निवड समितीचे सदस्य होते. त्यामुळे त्यांना आपले पद सोडावे लागले होते. कुरुविला यांनी पायउतार झाल्यानंतर वरिष्ठ निवड समितीमध्ये ४ सदस्य उरले आहेत.

२ मार्च २०२२ ला अभय कुरुविला ला बीसीसीआयचे नवे सरव्यवस्थापक बनवण्यात आले आहे. बोर्डाचे माजी सरव्यवस्थापक धीरज मल्होत्रा ​​यांनी दोन महिन्यांपूर्वी आपल्या पदाचा राजीनामा दिला होता. तेव्हापासून हे पद रिक्त होते.





कुरूविला, अबेय
कुरूविला, अबेय
कुरूविला, अबेय